11 Mart 2013, 22:49 #1 (permalink)
Madde 3: Birinci kısım muhacirîn hicrete hazır olduklarını bulundukları mahallerdeki memurîn‑i Osmâniye vasıtasıyla evvelce Dahiliye Nezâreti'ne bildirip Hükûmet‑i Seniyye tarafından verilecek cevab ve karara tevfik‑ı hareket edeceklerdir. Bunlar hükûmetce kabulleri cihetine gidildiği hâlde hükûmet‑i metbû‘alarından istihsâl‑i me’zûniyetle terk‑i tâbiiyet eylediklerini mübeyyin evrakı Hükûmet‑i Seniyye'ye gönderilmek üzere memurîn‑i Osmâniyeye teslim etmekle mükellefdirler. Bu mükellefiyeti icra edenler tayin ve kendilerine tebliğ olunacak mahalle azîmet ederler ve doğrudan doğruya tescil ve iskân olunurlar.
Madde 15: Muhacirlerin muvakkaten iâşesi ve sevk ve iskânı ve bunlara verilecek arazinin taksimi ve lede'l‑hâce mebânî inşası ve vilâyete muhavvel tahsisâtın hüsn‑i idare ve sarfı ve vilâyet dahilinde şerâit‑i iskâniyeyi hâiz arazi taharrîsi ve'l‑hâsıl iskân‑ı muhacirîne müteferri‘ hususât hakkında mukarrerât ittihâzı İskân‑ı Muhacirîn Komisyonlarının vazifesidir. Bi'l‑umum sarfiyât vilâyât ve müstakil livâ komisyonlarının karar ve havalesiyle icra olunur.
Madde 34: Muhacirîn için yapılacak hânelerin inşası münâkasaya konulur veya zaruret messederse emaneten inşa olunur. Bunların kerpiç ahşab ve kârgîr olarak inşası ilcâât‑ı mahalliyeye tâbidir. Muhacirînden kudret‑i bedeniyesi olanların münâkasa hâlinde münasib yevmiye ile müteahhid tarafından emanet hâlinde münasib bir ücretle hükûmetçe inşaâtda istihdamı mücâzdır.
Madde 36: Hükûmet‑i mahalliye madde‑i ânifede mezkûr defter üzerine nüfus memuru ma‘rifetiyle tekrar yoklama icra ve tezâkir‑i Osmâniye i‘tâ etdirecek ve tahakkuk edecek hâle göre cihet‑i askeriyeye ve Dahiliye Nezâreti'ne mezkûr defterin musaddak suretlerini tevdî‘ ve irsâl edecekdir. İşbu defter otuz birinci maddede tanzimi irâe olunan cedvel ile birleşdirilecekdir.
Dünyada İlk Çevre Nizamnamesi...
« Rasathaneyi Yıkmıştık.. | Suç ve Ceza »